stanford-oval/wikipedia huggingface dataset:
Strömsundin kunta
Väestönkehitys

| Strömsundin kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 25 139 | 25 139 |
| 1955 | 1955 |    | 24 775 | 24 775 |
| 1960 | 1960 |    | 23 788 | 23 788 |
| 1965 | 1965 |    | 20 671 | 20 671 |
| 1970 | 1970 |    | 18 460 | 18 460 |
| 1975 | 1975 |    | 17 758 | 17 758 |
| 1980 | 1980 |    | 17 343 | 17 343 |
| 1985 | 1985 |    | 16 611 | 16 611 |
| 1990 | 1990 |    | 16 093 | 16 093 |
| 1995 | 1995 |    | 15 316 | 15 316 |
| 2000 | 2000 |    | 13 938 | 13 938 |
| 2005 | 2005 |    | 12 931 | 12 931 |
| 2010 | 2010 |    | 12 185 | 12 185 |
| 2015 | 2015 |    | 11 712 | 11 712 |
| 2020 | 2020 |    | 11 488 | 11 488 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 1 189 | 10,2 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 132 | 1,1 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 421 | 3,6 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 9 970 | 85,1 |
Hieman vanhempien vuoden 2009 lopun tietojen mukaan kunnassa asui 80 Suomessa syntynyttä, mikä vastasi 0,7 prosenttia kunnan väestöstä.
Vielä vanhempien vuoden 1984 lopun tietojen mukaan 2,5 prosenttia kunnan asukkaista oli ulkomailla syntyneitä. Tuolloin kunnassa asui 119 Suomessa syntynyttä, mikä vastasi 0,7 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 160 128 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 58 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 17,2 %
18–64-vuotiaat: 56,3 %
65 vuotta täyttäneet: 26,5 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 7,7 | 7,9 |
|   | jalostus | 26,0 | 23,9 |
|   | palvelut | 64,8 | 66,9 |
|   | tuntematon | 1,5 | 1,4 |
|   | Työpaikkoja ja työllisiä | 4 918 | 5 295 |
|   | työpaikkaomavaraisuus | 92,9 |  |
Taajamat

Kunnassa on 7 taajamaa, joiden osuus kunnan väestöstä vuoden 2010 lopussa oli 55,7 prosenttia. Taajamien ulkopuolella asui tuolloin 5 400 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Strömsund | 3 589 |
| 2 | Hammerdal | 974 |
| 3 | Hoting | 667 |
| 4 | Backe | 599 |
| 5 | Gäddede | 401 |
| 6 | Rossön | 352 |
| 7 | Näsviken | 203 |
Kunnan keskustaajama on lihavoitu.
Taajamat > Entiset taajamat

Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Norråker
Tåsjö (nimenä ollut myös Kyrktåsjö)
Ulriksfors
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Fyrås
Hallviken
Jormvattnet
Kyrk-Tåsjö
Lövberga
Norråker
Sikås (östra delen)
Strand
Tullingsås
Ulriksfors
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Havsnäs
Sikås (västra delen)
Väster-Hoting
Kunnanvaltuusto

Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Strömsundin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 3 | 3 | 4 | 4 | 4 | 3 | 4 | 3 | 4 | 4 | 4 | 5 | 4 | 4 |  |
|   | Keskustapuolue | 14 | 14 | 12 | 11 | 10 | 10 | 11 | 10 | 9 | 10 | 5 | 5 | 5 | 7 |  |
|   | Liberaalit | 2 | 2 | 2 | 1 | 3 | 3 | 3 | 3 | 1 | 2 | 1 | 0 | 0 | 0 |  |
|   | Kristillisdemokraatit | 1 | 1 | 1 | 1 | 1 | 1 | 1 | 1 | 2 | 2 | 0 | 0 | 0 | 0 |  |
|   | Ympäristöpuolue vihreät | 0 | 0 | 0 | 0 | 0 | 2 | 1 | 2 | 2 | 1 | 0 | 0 | 1 | 0 |  |
|   | Ruotsin sosiaalidemokraattinen työväenpuolue | 26 | 26 | 27 | 29 | 28 | 27 | 26 | 25 | 22 | 22 | 13 | 17 | 17 | 16 |  |
|   | Vasemmistopuolue | 3 | 3 | 3 | 3 | 3 | 3 | 3 | 5 | 9 | 8 | 3 | 3 | 3 | 2 |  |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 2 | 3 | 4 |  |
|   | Muut | 0 | 0 | 0 | 0 | 0 | 0 | 0 | 0 | 0 | 0 | 9 | 3 | 2 | 2 |  |
|   | Yhteensä  | 49 | 49 | 49 | 49 | 49 | 49 | 49 | 49 | 49 | 49 | 35 | 35 | 35 | 35 |  |
Piirit

Vuodesta 2016 alkaen kunta on jaettu seuraaviin piireihin:
Alanäsin piiri
Bodumin piiri
Fjällsjön piiri
Frostvikenin piiri
Gåxsjön piiri
Hammerdalin piiri
Strömin piiri
Tåsjön piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Ström
Alanäs
Gåxsjö
Hammerdal
Frostviken
Fjällsjö
Bodum
Tåsjö
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Alanäs
Bodum
Fjällsjö
Frostviken
Frostvikens lappförsamling*
Gåxsjö
Hammerdal
Ström
Tåsjö
Seurakunnat > Kirkot

Ankareden kappeli
Bodumin kirkko
Fjällsjön kirkko
Gäddeden kirkko
Hammerdalin kirkko
Strömin kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Strömsundin kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Strömsunds kommun – Kuntajaon kehitys on käännöstä.
Jämtlandin läänin kunnat
Kartta Strömsundin kunnan piireistä.
Käännös suomeksi
Wolfgang von Hessen

| Wolfgang von Hessen |
| --- | --- |
 Suomen kruununprinssi Hessenin prinssi
 
Syntynyt:  6. marraskuuta 1896 Rumpenheimin linna, Offenbach, Saksan keisarikunta
Kuollut:  12. heinäkuuta 1989 (92 vuotta) Frankfurt, Länsi-Saksa
Puoliso:  Marie Alexandra von Baden (1924-1944) Ottilie Möller (1948-1989)
Koko nimi:  Wolfgang Moritz Prinz von Hessen
Suku:  Hessen
Isä:  Friedrich Karl
Äiti:  Margaret von Preussen
Wolfgang Moritz Prinz von Hessen (6. marraskuuta 1896 – 12. heinäkuuta 1989) oli vuoteen 1918 saakka Hessenin suvun Hessen-Kasselin sukuhaaraan kuuluva Hessenin prinssi. Hän oli myös Suomen kuningaskunnan kruununprinssi virallisesti 14. joulukuuta 1918 asti, eräiden monarkistien mukaan myöhemminkin.
Elämä

Wolfgang syntyi Rumpenheimin linnassa Saksan Offenbach am Mainissa 6. marraskuuta 1896. Hän oli myöhemmin Suomen kuninkaaksi valitun Friedrich Karlin (1868–1940) ja hänen vaimonsa Margaretin (1872–1954) neljäs poika. Wolfgangin eno oli Saksan keisari Vilhelm II.
Elämä > Ensimmäinen maailmansota

Ensimmäisen maailmanssodan sytyttyä Wolfgang von Hessen palveli vanhimman veljensä Friedrich Wilhelmin lailla ratsuväkirykmentissä. Hän palveli maailmansodoan eri rintamilla Ranskassa, Serbiassa, Makedoniassa ja Romaniassa. Wolfgang siirrettiin pois rintamalta, kun isoveli Friedrich Wilhelm kaatui vuonna 1916 Romaniassa, setänsä Saksan silloisen keisarin Vilhelm II:n määräyksestä. Wolfgang toimi sen jälkeen sitten sodan viimeiset vuodet kenttämarsalkka August von Mackensenin esikunnassa.
Elämä > Suomen kuningaskunta

Wolfgangin isä Hessenin maakreivi, prinssi Friedrich Karl valittiin Suomen kuninkaaksi 9. lokakuuta 1918 Saksan autettua valkoisia sisällissodassa. Tässä asemassa hän korvasi serkkunsa, syrjäytetyn Venäjän keisarin Nikolai II:n, jota oli nimitetty Suomen suuriruhtinaaksi. Saksan hävittyä ensimmäisen maailmansodan Wolfgangin eno Vilhelm II luopui kruunusta ja kaikki liittoruhtinaat seurasivat häntä. Myös Friedrich Karl luopui hänelle tarjotusta kruunusta 14. joulukuuta, eikä asema koskaan tosiasiallisesti ollut hänen hallussaan.
Wolfgang oli valittu Suomen kruununprinssiksi vanhemman kaksosveljensä Philipp von Hessenin sijasta, lähinnä koska Wolfgang oli vuonna 1918 vanhempiensa luona ja valmis matkustamaan Suomeen, kun taas Philipp oli tuolloin sotilaspalveluksessa ja tavoittamattomissa; lisäksi Philipp oli päättänyt jäädä kotiinsa Hesseniin hoitamaan perheen asioita. Suomessa Wolfgangille tiettävästi kaavailtiin avioliittoa suomalaisen naisen kanssa.
Elämä > Weimarin tasavalta ja natsi-Saksa

Pankkiiriksi koulutettu Wolfgang von Hessen työskenteli 1920-luvun alussa ensin hampurilaisessa yksityispankissa M. M. Warburg & CO ja hyperinflaation aikaan vuonna 1923 kolmeksi kuukaudeksi pankin tytäryhtiöön Yhdysvaltoihin New Yorkiin. sekä Wiesbadenin kauppa- ja teollisuuskamarissa. Wolfgang von Hessen oli SA:n jäsen ja liittyi natsipuolueeseen 1. huhtikuuta 1933 jäsennumerolla 1 794 944.
Natsipuolueeseen liityttyään Wolfgang von Hessenja hänen ja hänen perheensä yhteydet Hermann Göringiin edistivät hänen nimitystään hallintovirkailijaksi Bad Homburgin piiriin, joka kuului osana Preussin vapaavaltiota. Sen sisäministeriön palveluksessa hänen työnsä oli budjettiasioita, veroissa, siviiliasioissa ja asumisasioissa.
Toiseen maailmansotaan Wolfgang von Hessen osallistui ensin Norjan miehitykseen, joka tapahtui huhtikuussa 1940. Sen jälkeen Suomen kruununprinssiksi aikaanaan valittu Wolfgang von Hessen siirtyi Suomeen palvellen kolme vuotta Lappiin sijoitetuissa saksalaisissa joukoissa. Hänen tehtävänsä liittyivät pääasiassa maa- ja vesirakentamiseen sekä teiden ja siltojen rakentamiseen armeijalle. Hänen sotilasarvonsa oli Saksan armeijassa majuri.
Vuonna 1943 Wolfgang von Hessen siirrettiin rintamalta Hitlerin toukokuussa 1943 antaman asetuksen perusteeella; yhtenä saksalaisen ruhtinassuvun edustajana.
Elämä > Toisen maailmansodan jälkeen

Sodan jälkeen Wolfgang joutui liittoutuneiden vangiksi. Hänen vankeutensa kesti syksyyn 1946, jonka jälkeen hänet siirrettiin internointileireille. Vuoteen 1948 mennessä tutkimuksissaan liittoutuneet eivät löytäneet raskauttavia tekijöitä hänen natsi-Saksan aikaisesta toiminnastaan. Myöhemmin hän asui Friedrichshofin linnan lisärakennuksessa Kronberg im Taunusissa ja toimi vuosien ajan Kurhessische Hausstiftungin johtajana.
Perhe

Wolfgang avioitui 17. syyskuuta 1924 Badenin prinsessan, prinssi ja liittokansleri Maximilian von Badenin sekä Maria-Luise von Hannover-Cumberlandin tyttären Marie Alexandran (1902–1944) kanssa. Heillä ei ollut omia lapsia, mutta Wolfgang adoptoi veljenpoikansa, prinssi Karl Adolf Prinz zu Hessenin (s. 1937), kun tämän isä Christoph Prinz zu Hessen oli kaatunut vuonna 1943. Marie Alexandra kuoli toisen maailmansodan ilmapommituksissa Frankfurt am Mainissa 29. tammikuuta 1944. Myös Wolfgangin toisen, Ottilie Möllerin (1903–1991) kanssa vuonna 1948 solmima avioliitto jäi lapsettomaksi.
Perhe > Kuolema

Wolfgang kuoli Frankfurt am Mainissa 12. heinäkuuta 1989 92 vuoden ikäisenä. Kuollessaan hän oli viimeinen elossa oleva kuningatar Viktorian lapsenlapsenlapsi, joka oli syntynyt hänen elinaikanaan. Viktoria kuoli vuonna 1901 Wolfgangin ollessa neljän vuoden ikäinen.
Kapteeni Wolfgang von Hessen kuvattuna Rovaniemellä lokakuussa 1943 kuljetussupseerin tehtävissään.
Amy Winehouse

| Amy Winehouse |
| --- | --- |
 Winehouse vuonna 2007
Henkilötiedot
Syntynyt: 14. syyskuuta 1983 Southgate, Lontoo
Kuollut: 23. heinäkuuta 2011 (27 vuotta) Camden, Lontoo
Ammatti:  laulaja, lauluntekijä
Muusikko
Aktiivisena:  2003–2011
Tyylilajit:  jazz, soul, rhythm and blues
Soittimet:  laulu, kitara
Levy-yhtiöt:  Universal
Aiheesta muualla
amywinehouse.com
  [ Muokkaa Wikidatassa ] [ ohje ]  
Amy Jade Winehouse (14. syyskuuta 1983 Southgate, Lontoo – 23. heinäkuuta 2011 Camden, Lontoo) oli englantilainen laulaja-lauluntekijä, joka tunnettiin matalasta lauluäänestään ja monen eri musiikkityylin sekoittamisesta, johon kuuluvat esimerkiksi jazz-, soul- ja rhythm and blues. Winehouse julkaisi esikoisalbuminsa Frank vuonna 2003. Albumi oli arvostelumenestys ja oli Mercury-palkintoehdokkaana.
Winehousen toinen studioalbumi Back to Black julkaistiin vuonna 2006. Albumi on myynyt yli kymmenen miljoonaa kappaletta maailmanlaajuisesti, ja sen myötä Winehouse voitti viisi Grammy-palkintoa.
Musiikillisesta menestyksestään huolimatta laulajan yksityiselämää käsiteltiin mediassa usein negatiivisesti hänen liiallisen alkoholin- ja huumeidenkäyttönsä vuoksi. Winehouse kuoli alkoholimyrkytykseen kotonaan Lontoossa 23. heinäkuuta 2011.
Lapsuus

Amy Winehouse syntyi ja kasvoi Lontoon Enfieldin Southgatessa juutalaisessa perheessä. Hänen isänsä Mitchell oli myyntimies ja taksikuski ja äitinsä Janis farmaseutti. Hänellä oli neljä vuotta vanhempi isoveli Alex. Janis kuvaili Amya vilkkaaksi ja uteliaaksi, ujoksi ja myös vaikeaksi lapseksi. Winehousen perhe ei ollut uskonnollinen. He noudattivat kuitenkin juutalaisia tapoja, ja Mitchell lähetti vastahakoisen Amyn joka sunnuntai cheder-kouluun oppimaan juutalaisuutta ja hepreaa. Amylle juutalaisuus merkitsi kuitenkin aina omaan perheeseensä liittyviä asioita eikä rituaaleja.
Winehousen lähisukulaiset olivat musikaalisia. Isä lauloi hänen kanssaan jazzia ja Frank Sinatraa, ja Leon-setä oli ammatiltaan puhallinsoittaja. Äiti Janis kuunteli laulaja-lauluntekijöitä kuten Carole Kingiä, jota Winehouse sai paljon kuullakseen automatkoilla. Amyn vanhemmat muuttivat erilleen hänen ollessaan yhdeksänvuotias ja erosivat kolme vuotta myöhemmin. Työnsä vuoksi isä oli ollut paljon poissa kotoa, ja hänellä oli myös ollut avioliiton ulkopuolinen suhde. Lapset jäivät äidin luo asumaan, mutta pitivät yhteyttä myös isäänsä.
Winehouse oli pikkulapsena suuri Michael Jackson -fani ja 11-vuotiaaksi asti Madonna-fani. Myöhemmin hän alkoi kuunnella Salt-N-Pepaa ja TLC:tä, joiden musiikin konstailematon naisnäkökulma vetosi häneen. Hän perusti parhaan ystävänsä Julietten kanssa rapduon nimeltä Sweet’n’Sour. Hän ihaili tuolloin myös jazz-laulajia, kuten Ella Fitzgeraldia ja Sarah Vaughania.
Opinnot

12-vuotiaana Winehouse pääsi maksulliseen keskilontoolaiseen esittävien taiteiden kouluun nimeltä Sylvia Young Theatre School. Vaikka hän tekikin opettajiinsa vaikutuksen lahjakkuudellaan, hänen oli vaikea keskittyä opetukseen ja sopeutua koulun tiukkoihin käyttäytymissääntöihin. Winehouse joutuikin jättämään koulun vastentahtoisesti kolmen vuoden kuluttua; hänen äitinsä mukaan koulun rehtori oli kehottanut tätä ottamaan hänet pois koulusta. Koulun johtaja Sylvia Young kiistää erottaneensa Winehousen ja kertoo, että tämä lähti vanhempiensa päätöksellä. Sylvia Young jatkoi eron jälkeenkin Winehousen auttamista musiikkiin liittyvissä asioissa.
Winehouse opiskeli seuraavaksi The Mount -tyttökoulussa. Se ei ollut taidepainotteinen, eikä hän viihtynyt siellä vuotta kauempaa. Vuonna 1996 Winehouse kävi sekalaisissa töissä ja jatkoi sitten opintojaan ilmaisessa BRIT Performing Arts & Technology -koulussa Croydonissa. Tällöin Sylvia Young oli auttanut häntä saamaan paikan National Youth Jazz Orchestra -nimisen jazz-yhtyeen solistina, ja Winehouse alkoi esiintyä jazz-klubeissa. Hän lähtikin BRIT-koulusta ja alkoi keskittyä jazz-uraansa; elantonsa hän ansaitsi tuolloin musiikkijournalistina parhaan ystävänsä isän omistamassa yhtiössä.
Ura > Demonauhoitukset ja levytyssopimus

Winehousen kouluaikainen ystävä Tyler James lähetti vuonna 2001 hänen demokasettinsa Brilliant 19 Ltd -yhtiölle, joka teki hänen kanssaan nopeasti managerisopimuksen. Yhtiö etsi hänelle avuksi tuottaja Majorin tekemään demokappaleita levy-yhtiöiden kiinnostuksen herättämiseksi. Vuonna 2002 Winehouse sai kumppaneikseen kolme lauluntekijää, joiden kanssa hän ryhtyi äänittämään lauluja ensimmäistä albumiaan varten. Näiden vapaamuotoisten sessioiden lauluista lopulta kuitenkin vain kaksi päätyi hänen esikoisalbumilleen. Vuoden 2002 joulukuussa Universal-Island Records -levy-yhtiö teki 19-vuotiaan Winehousen kanssa levytyssopimuksen. Yhtiö hankki hänelle tuottajaksi newyorkilaisen Salaam Remin, jonka kanssa Winehouse äänitti debyyttialbuminsa.
Ura > Frank (2003)

Winehouse julkaisi esikoisalbuminsa Frank lokakuussa 2003. Albumin ensimmäinen single ”Stronger Than Me” nousi listasijalle 71, ”Take the Box” sijalle 57 ja ”In My Bed / You Sent Me Flying” vuoden 2004 keväällä sijalle 60. Itse albumi nousi lopulta parhaimmillaan brittilistan sijalle 13. Albumi sai hyvät arvostelut, ja etenkin nuoren Winehousen kypsyyttä ylistettiin. Esimerkiksi The Times kiitteli Winehousea siitä, että hän on oikealla tavalla perinteelle uskollinen ja onnistuu samalla kuulostamaan kiinnostavasti uudelta. The Daily Telegraph luonnehti Winehousen musiikkia ”jazziksi ja souliksi nykyaikaisilla mausteilla”. Lehti vertasi hänen ääntään Billie Holidayhin ja lauluntekoaan Cole Porteriin. Winehousea verrattiin myös samaan aikaan uransa aloittaneeseen ja heti huippusuosioon nousseeseen Norah Jonesiin, mutta Winehousea kiiteltiin Jonesia rohkeammaksi. Winehouse itse sanoi haastattelussa esikoisalbuminsa perustuvan vahvasti jazziin, hip hop- ja R&B-vaikutteilla.
Haastatteluissaan Winehouse oli heti uransa alusta alkaen poikkeuksellisen suorapuheinen ja arvosteli albuminsa markkinointia liian tavanomaiseksi. Winehouse oli ehdolla kahteen BRIT Awardiin helmikuussa 2004, mutta ei voittanut kumpaakaan.
Winehouse aloitti ensimmäisen oman soolokiertueensa huhtikuussa 2004 Glasgow’sta. Toukokuussa hän voitti Ivor Novello -palkinnon parhaasta nykyaikaisesta laulusta kappaleellaan ”Stronger Than Me”. Palkinnon myötä Frankin myynti vilkastui huomattavasti, ja se saavutti korkeimman listasijoituksensa. Winehouse sai loppuvuoden aikana myös muita merkittäviä palkintoehdokkuuksia. Kesän aikana hän esiintyi useilla festivaaleilla, muun muassa Glastonburyssa. Albumin neljäs single ”Pumps” jäi kuitenkin listalla vasta sijalle 65. Marraskuussa Winehouse teki toisen kiertueensa. Brittimenestyksestään huolimatta Frankia ei julkaistu Yhdysvalloissa vielä vuonna 2004.
Ura > Back to Black (2006)

Vuoden 2005 aikana Winehouse keikkaili säästeliäästi ja keskittyi yksityiselämäänsä musiikin sijaan. Hän oli ollut jo pitkään tyytymätön manageriinsa, ja vuoden 2006 alussa hän vaihtoi managerikseen Metropolis Musicin Raye Cosbertin. Toiselle albumilleen Back to Black hän sai tuottajakseen Salaam Remin lisäksi Mark Ronsonin, jolla oli suuri vaikutus albumin tyyliin. Albumi taltioitiin New Yorkissa ja Miamissa. Se on tyyliltään 1960-luvun Motownia, soulia, tyttöbändejä ja doo-wopia, joita Winehouse tuolloin kuunteli. Winehouse lauloi albumilla matalammalta kuin Frankilla. Albumi on edeltäjäänsä kypsempi ja vähemmän jatsahtava, mikä teki siitä helpomman suurelle yleisölle. Albumin sanoitukset kertovat Winehousen traumaattisesta erosta poikaystävästään Blake Fielder-Civilistä.
Back to Blackin ensimmäinen single ”Rehab” kertoo Winehousen haluttomuudesta mennä vieroitushoitoon. Se julkaistiin 23. lokakuuta 2006 ja nousi brittilistalla seitsemänneksi. Albumi julkaistiin viikkoa myöhemmin. Se sai kauttaaltaan ylistäviä arvioita ja nousi lopulta brittilistan ykköseksi. Vuoden 2006 aikana Winehousen alkoholinkäyttö johti muutamaan sekavaan televisioesiintymiseen, ja myös hänen syömishäiriönsä nousivat albumin saaman julkisuuden myötä julkisuuteen. Winehousen laihtuminen johtui syömättömyyden lisäksi myös ahkerasta kuntosalilla käymisestä.
Albumi julkaistiin Yhdysvalloissa maaliskuussa 2007. Winehouse esiintyi Yhdysvalloissa ensi kertaa tammikuussa 2007 New Yorkin Joe’s Pubissa. Helmikuussa Winehouse voitti parhaan naisartistin BRIT Award -palkinnon. Hän konsertoi alkuvuonna ja kesällä 2007 ahkerasti niin Yhdistyneessä kuningaskunnassa kuin Yhdysvalloissakin. Winehousen muuttunut olemus, esiintymisiä pilannut alkoholinkäyttö ja viiltely herättivät paljon huomiota mediassa. Heinäkuussa Winehouse joutui keskeyttämään Yhdistyneen kuningaskunnan -kiertueensa väliaikaisesti ylirasituksen vuoksi. Elokuussa Winehouse joutui huumeiden yliannostuksesta sairaalaan, ja myös hänen veriset riitansa aviomiehensä kanssa nousivat julkisuuteen.
Winehousen esikoisalbumi Frank julkaistiin Yhdysvalloissa lopulta marraskuussa 2007. Vuoden 2008 Grammy-gaalassa Winehouse oli ehdolla kuudessa kategoriassa. Hän voitti viisi Grammya (muun muassa vuoden kappale ”Rehab”, paras uusi artisti, vuoden äänitys ja paras popalbumi ”Back to Black”), mikä oli siihen asti suurin brittiläisen naismuusikon yhdellä kertaa saama palkintomäärä. Winehouse myös esitti gaalassa kappaleet ”You Know I’m No Good” ja ”Rehab”. Hän kuitenkin esiintyi satelliitin välityksellä Lontoosta, koska ei huumesekoilujen takia saanut ajoissa viisumia.
Ura > Myöhempi ura

Winehouse ei enää Back to Blackin jälkeen julkaissut uusia albumeja. Hän konsertoi seuraavien vuosien aikana jonkin verran, mutta moni esiintyminen meni päihteiden vuoksi pilalle, ja joskus hänet buuattiin lavalta.
Winehouse perusti levy-yhtiön nimeltä Lioness edistääkseen kummityttärensä Dionne Bromfieldin laulajanuraa. Hän suunnitteli myös oman vaatemalliston.
Vuoden 2007 lopulla Winehouse esiintyi Sugababes-yhtyeen laulaja Mutya Buenan soololevyn kappaleella ”B Boy Baby”. Vuonna 2011 hän levytti Tony Bennettin kanssa duettona jazz-klassikon ”Body & Soul”, joka jäi hänen viimeiseksi levytyksekseen. Hänen viimeinen konserttikiertueensa vuoden 2011 kesäkuussa päättyi ennenaikaisesti jo ensimmäiseen konserttiin Serbiassa.
Pian Winehousen kuoltua heinäkuussa 2011 hänen toinen albuminsa Back to Black nousi Yhdistyneessä kuningaskunnassa maan myydyimmäksi 2000-luvulla julkaistuksi albumiksi 3,26 miljoonalla kappaleella. Saman vuoden joulukuussa Island Records julkaisi kokoelman Lioness: Hidden Treasures, jolla on joitain julkaisemattomia kappaleita ja versioita.
Yksityiselämä > Ulkonäön uudistaminen

Winehouse muutti ulkonäköään huomattavasti vuonna 2005: Hän vaihtoi pukeutumistyyliä, teetti lukuisia tatuointeja eri puolille kehoaan ja ryhtyi käyttämään korkeaa kampausta. Hän otti mehiläispesähiustyylinsä 1960-luvun Ronettes-laulaja Ronnie Spectorilta.
Yksityiselämä > Rakkauselämä

Winehouse tapasi tulevan aviomiehensä Blake Fielder-Civilin baarissa vuoden 2005 alussa, ja he alkoivat seurustella. Puolen vuoden jälkeen he kuitenkin erosivat. Winehouse otti eron raskaasti ja alkoi juoda. Pari palasi yhteen, ja he menivät naimisiin Miamissa toukokuussa 2007. Fielder-Civil joutui vuonna 2008 joksikin ajaksi vankilaan. Pari erosi vuonna 2009. Sen jälkeen Winehouse seurusteli muun muassa elokuvaohjaaja Reg Travissin kanssa. Vuonna 2010 News of the World -tabloidilehden mukaan Winehouse olisi kertonut olevansa biseksuaali.